CELEX: 62021CN0544
Language: sk
Date: 2021-08-31 00:00:00
Title: Vec C-544/21: Návrh na začatie prejudiciálneho konania, ktorý podal Landgericht Mainz (Nemecko) 31. augusta 2021 – ID/Stadt Mainz

3.1.2022   
            
            
               SK
            
            
               Úradný vestník Európskej únie
            
            
               C 2/17
            
         
      Návrh na začatie prejudiciálneho konania, ktorý podal Landgericht Mainz (Nemecko) 31. augusta 2021 – ID/Stadt Mainz
      (Vec C-544/21)
      (2022/C 2/21)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Landgericht Mainz
      
         Účastníci konania pred vnútroštátnym súdom
      
      
         Žalobkyňa: ID
      
         Žalovaný: Stadt Mainz
      
         Prejudiciálne otázky
      
      
                  1.
               
               
                  Vyplýva z práva Únie, predovšetkým z článku 4 ods. 3 ZEÚ, článku 288 ods. 3 a článku 260 ods. 1 ZFEÚ, že článok 15 ods. 1, článok 15 ods. 2 písm. g) a článok 15 ods. 3 smernice 2006/123/ES (1) (ďalej len „smernica o službách“) má v rámci prebiehajúceho súdneho konania medzi súkromnými osobami priamy účinok v tom zmysle, že sa už neuplatní vnútroštátna právna úprava § 4 nemeckého Verordnung über die Honorare für Architekten und Ingenieurleistungen (vyhláška o odmenách za služby architektov a inžinierov) z roku 1996 v znení z roku 2002 (ďalej len „HOAI 2002“), ktorá odporuje tejto smernici a podľa ktorej minimálne sadzby za plánovacie a dozorné služby architektov a inžinierov stanovené v tomto sadzobníku odmien sú – odhliadnuc od určitých výnimočných prípadov – záväzné a dojednanie odmeny v zmluve s architektom alebo inžinierom vo výške nižšej, ako je minimálna sadzba, je neúčinné, ani keď ide o nároky vyplývajúce zo zmluvy s architektom, ktorá bola uzavretá v roku 2004, teda pred vydaním smernice o službách?
               
            
                  2.
               
               V prípade zápornej odpovede na otázku a):
                              a)
                           
                           
                              Má sa článok 49 ZFEÚ (predtým článok 43 ZES) vykladať v tom zmysle, že bráni vnútroštátnej právnej úprave, akým je § 4 HOAI 2002, podľa ktorej minimálne sadzby za plánovacie a dozorné služby architektov a inžinierov stanovené v tomto sadzobníku odmien sú – odhliadnuc od určitých výnimočných prípadov – záväzné a dojednanie odmeny v zmluve s architektom alebo inžinierom vo výške nižšej, ako je minimálna sadzba, je neúčinné, resp. že taká vnútroštátna právna úprava predstavuje porušenie článku 49 ZFEÚ (predtým článku 43 ZES)?
                           
                        
                              b)
                           
                           
                              V prípade kladnej odpovede na predchádzajúcu otázku: Vyplýva z takého porušenia, že v prebiehajúcom súdnom konaní medzi súkromnými osobami sa už nemá uplatniť vnútroštátna právna úprava záväzných minimálnych sadzieb (v tomto prípade § 4 HOAI 2002)?
                           
                        
            
         (1)  Smernica Európskeho parlamentu a Rady z 12. decembra 2006 o službách na vnútornom trhu (Ú. v. EÚ L 376, 2006, s. 36).